Hei! Olen Tommy Lilja. Tämä on "Pastori Tommy Liljan seurassa".
Tänään vien sinut ihmeelliselle matkalle.
Laskeudumme maailman katolle, Himalajan ylänköalueelle.
Kerromme evankeliumin ihmisryhmille, jotka eivät ole kuulleet Jeesuksesta.
Minulla on sinulle myös profetian sana, -
ja ohjelman lopussa rukoilemme yhdessä.
Lisäksi jatkan opetusta kirjastani "Usko sittenkin".
Tänään aiheena on: "Mitä tekisit, jos et epäilisi?"
Sen epäusko varastaa elämästäsi.
Ongelma ei ole epäileminen. Epäilyä ja epäuskoa on kaikilla joskus.
Ongelma on, mitä epäilyllä tekee.
Siitä minä puhun tänään, mutta palataan siihen myöhemmin.
Olen todella iloinen, että saan olla seurassasi.
Olen tiimini kanssa koonnut tv-ohjelman, -
jonka uskon todella koskettavan ja auttavan sinua.
Jeesuksen nimessä tervetuloa seuraamaan -
tämänpäiväistä "Pastori Tommy Liljan seurassa" -ohjelmaa!
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Yksi elämääni eniten vaikuttaneista raamatunkohdista -
on Markuksen evankeliumin luvun 11 jae 22.
Jeesus sanoo: "Pitäkää usko Jumalaan."
Hän käskee uskoa niin kuin Jumala uskoo. Hän jatkaa jakeessa 23: -
"Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi.
Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Tämä on ensimmäinen näkökulma profeetalliseen sanaan, -
jonka Jumala antoi minulle aamulla.
Jeesus kertoi totuuden. Hän sanoo "totisesti".
Monissa nykyajan käännöksissä Jeesuksen sanotaan sanoneen: -
"Totisesti minä kerron teille totuuden."
Mikä on se totuus? Että jos puhumme vuorelle, se siirtyy.
Hän kertoo totuuden, että mitä ikinä rukoilette, -
uskokaa saaneenne, niin se on teille tuleva.
Jos Jeesus kertoi meille totuuden, -
meidän täytyy toimia siitä lähtökohdasta käsin, -
jotta eläisimme totuudessa.
Toiseksi: Totuus ja sinun sanasi.
Sinun täytyy puhua uskoa -
kaikelle, mitä olet, kaikelle, mitä sinulla on, -
ja kaikelle, mitä elämässäsi tapahtuu.
Jeesus kertoi totuuden, että jos puhut vuorelle, -
mikä se sitten onkin elämässäsi ― puhu sille, niin se siirtyy.
Jeesus ei voi valehdella. Hän kertoi totuuden.
Numero 3. Totuus ja se, mitä rukoilet ja anot [engl. 'vaadit'].
Sinun pitää vaatia Jumalalta. Joskus ajattelemme, ettei se käy.
Mutta Jumala tahtoo, että olemme nälkäisiä ja uskomme hyvään Häneltä.
Jeesus kertoo totuuden: "Haluan, että rukoilette ja vaaditte."
Mitä vaadit Jumalalta?
Sanot: "En voi vaatia." Totta kai voit.
Jeesus kertoi totuuden.
"Kaikki, mitä te rukoilette ja [vaaditte]." Vaadi asioita.
Sitten numero 4.
Totuus uskomisesta, ennen kuin saat sen.
Kun rukoilet ja vaadit, -
usko alkaa kasvaa elämässäsi, Jeesukselta saamasi usko.
Niin voit uskoa saaneesi jo.
Tämän Jumala käski kertoa teille.
Hän tahtoo sinun uskovan, että kun pyydät Häneltä jotain, -
sinä jo uskot saaneesi, niin se on sinulle tuleva.
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Suonissani on kahden kansan verta: ruotsalaista ja suomalaista.
Kun olin lapsi, naapurustoomme muutti perhe Suomesta.
Läheisimmät ystäväni ovat olleet Suomesta: -
Kari, Eero, Pentti, Pekka ja monet muut.
Osaan sanoa: "Rakastan Suomea ja suomalaisia -
uskonveljiä ja -sisaria." Aamen. Hieman suomen kieltä.
Kuten saatat tietää, kirjoitan kirjoja, mutta en myytäväksi, -
vaikka kirjojani myydään kirjakaupoissa useissa maissa.
Niitä on käännetty lukuisille kielille.
Kirjoitan kirjoja Herran ohjauksessa.
Valitsen aiheen sen mukaan, mistä Hän käskee minun kirjoittaa, -
mitä Hänen kansansa tänään tarvitsee.
Jokainen kirja on siis tavallaan profeetallinen aikaamme varten.
Uusin kirjani, "Usko sittenkin", on juuri sellainen.
Laadimme sen sinua varten, ja sen sanoma on tätä aikaa -
ja sitä tilannetta varten, jossa monet ovat tänä päivänä.
Mitä teet, kun usko on heikko ja toivo on hukassa?
Sinä uskot sittenkin.
Aivan kuten usko auttaa sinua epätoivon keskellä -
kapuamaan uudelleen ylös, -
samalla tavalla tarvitset uskoa, jotta pysyt polulla etkä kaadu.
Kerron rehellisesti ja avoimesti vakavista takaiskuista -
ja ihmeellisistä onnistumisista lähetyskentillä -
ja henkilökohtaisessa elämässäni.
Johdan teidät askel askeleelta opetukseen, joka muuttaa elämäsi.
Siinä yliluonnollisesta tulee luonnollista, ja opit, kuinka uskoa -
niin kuin Jeesus opetti opetuslapsia uskomaan.
Mikä ehkä vielä tärkeämpää, opetan toisesta ulottuvuudesta, -
uskon maailmasta, jossa mahdottomasta tulee mahdollista.
Löydät vastauksen kysymykseen, mitä tehdä, -
kun usko on heikko ja kaikki toivo on mennyttä.
Mikä parasta, annan kirjan sinulle ilmaiseksi.
Riittää, että soitat meille tai lähetät meille sähköpostia -
ja annat osoitteesi, niin lähetämme kirjan sinulle ilmaiseksi.
Kun menin ensikertaa Nepaliin, -
minua tervehti sateenkaari, kun ylitimme rajan.
Se oli todella kaunista. Sateenkaari pysyi ilmassa, -
kun koneemme lensi sen läpi.
Silloin tiesin sydämessäni, että se oli merkki Jumalalta.
Se oli Hänen tapansa toivottaa minut tervetulleeksi -
tähän ainutlaatuiseen maahan.
Nepal on rakennettu korkeille vuorenhuipuille.
Siellä ihmisten talot ovat kukkuloiden päällä.
Viljelykset sijaitsevat jyrkillä vuortenrinteillä.
Siellä, kaukana sivilisaatiosta, olemme tavoittaneet -
valtavan määrän heimoja, jotka eivät olleet ikinä kuulleet evankeliumia.
Tänään pääset mukaani, -
kun laskeudun kukkuloiden huipuille ja laaksoihin.
Siellä pelastamme nuoria poikia ja tyttöjä ihmiskaupalta, -
autamme orpoja katulapsia ja annamme heille majapaikan -
ja kuljemme kylästä kylään kertomassa Jeesuksesta.
Se on kovaa ja riskialtista työtä, ja sillä on hintansa.
Mutta kun kastamme uusia uskovia, istutamme seurakuntia -
ja pelastamme nuoria poikia ja tyttöjä ihmiskaupalta, -
olen tosi kiitollinen Jumalalle Hänen voimastaan ja armostaan, -
että saan auttaa muita.
Näillä sanoilla lausun: Tervetuloa maailman katolle Nepaliin.
TOMMY LILJAN KLASSIKOT
On neljä kaupunkia kattavan Nepalin kokouskiertueen ensimmäinen päivä.
Olemme tuhoisan maanjäristyksen episentrumissa.
Se tappoi paljon ihmisiä sekä tuhosi kyliä ja koteja.
Tänään olemme jakaneet riisiä. Meillä oli kokous.
Tänään 75―80 prosenttia -
kokousväestä oli hinduja.
95 prosenttia otti vastaan Jeesuksen. Ja se on tavoite: -
että ihmiset pelastuvat ja saavat henkikasteen joka kokouksessa.
Tämä on neljän kaupungin kiertueen toinen päivä.
Jos Apostolien tekojen kirjoittaja Luukas olisi ollut mukana, -
hän olisi kirjoittanut samat asiat kuin 2 000 vuotta sitten.
Kohota kätesi. Kohota kätesi.
Kohota kätesi!
Jeesuksen veren kautta, Jeesuksen veren voiman kautta -
julistan tämän väkijoukon kuuluvaksi Jeesukselle!
Tänään olen paikalla, joka oli maanjäristyksen episentrumi.
Jo tullessani tänne helikopterilla koin, että jokin on täällä pielessä.
Kuin tumma pilvi olisi ollut tämän paikan yllä.
Kaikki täällä oli tuhoutunut.
Avustusjärjestöt ovat rakentaneet nämä talot maanjäristyksen jälkeen.
Näiden ihmisten sielussa on haava.
He ovat tosi masentuneita. Jumala vaihtoi aihetta. Puhuin rakkaudesta.
Julistin toivoa. Jumala sanoi rakentavansa tänne jotain uutta.
Uskon ja sain sanan, että kaupunki kukoistaa viiden vuoden päästä.
Viiden vuoden kuluttua tästä päivästä elämäsi on muuttunut.
Kaupunkisi on muuttunut.
Raha-asiasi ovat muuttuneet.
Terveystilanteesi on muuttunut. Koska haluan auttaa teitä.
Aluksi ihmiset vastustivat sanomaa, -
sillä monet vuoristoheimot täällä ovat hindulaisia ja buddhalaisia.
Lopuksi tuli läpimurto, eivätkä ihmiset olisi päästäneet minua lähtemään.
He piirittivät minut. He halusivat rukousta. Tunsin rakkauden.
Se oli suurta myötätuntoa ja yhteyttä. Uskon, että jotain uutta alkoi täällä.
Olemme hyvin kiitollisia Jumalalle, että Hän antoi mahdollisuuden -
julistaa Jeesuksen rakkautta tässä paikassa.
Vau! Mikä kokous meillä olikaan tänään!
Tämä on neljän kaupungin kiertueen viimeinen päivä.
Seison vuoren harjalla jossain päin Himalajaa.
Tämä päivä oli kuin silloin, kun Filippus meni Samariaan.
Demoneja lähti ulos kovaan ääneen huutaen.
Ihmiset ottivat vastaan Jeesuksen.
Kun rukoilin Pyhän Hengen kastetta, en ollut varautunut eivätkä hekään.
Se tuli kuin sähköšokki hyvin voimakkaasti.
Ihmiset tanssivat, nauroivat ja alkoivat puhua uusilla kielillä.
Se oli kuin Pyhän Hengen festivaali. Olemme kiitollisia, -
sillä mitä täällä teemme, teemme sen yhdessä kanssanne.
Missä oletkin ja mitä teetkin, olet osa tätä, sillä olet osa Kristus-ruumista.
Hei taas!
Olemme tulleet kirjani "Usko sittenkin" lukuun 4.
Tämä on voimallinen opetus voimallisesta aiheesta.
Haluatko tietää, miten voittaa epäily ja epäusko?
Pysy kanavalla, niin kerron tiedot, -
joita tarvitset uskon jalon taistelun käymisessä.
Esitän sinulle kysymyksen. Mitä on epäily?
Seuraava kysymys: Mitä epäily tekee sinulle?
Ennen kaikkea epäily varastaa sinulta voittosi.
Epäily on yksi syy, miksi monet elävät tappiossa.
Tavallisesti selitän sitä näin: -
Jumalan lupaukset ovat ilmaisia sinulle, -
mutta ne eivät olleet ilmaisia Jumalalle.
Hän maksoi vapaudestasi kalleimman hinnan, Poikansa hengen.
Kun uskot Jumalan Sanaan, -
Hänen lupauksistaan tulee todellisuutta elämässäsi.
Saatana tekee kaikkensa, -
ettei rukousvastauksesi pääse läpi tähän osaan maailmaa.
Se ei tarkoita, etteikö Jumala olisi kuullut rukousta, -
etteivätkö lupaukset ole sinun ja etteikö apu ole matkalla.
Se tarkoittaa, että kaiken pitää läpäistä hengellinen ulottuvuus, -
joka ympäröi maailmaamme, päästäkseen taivaasta luoksesi.
Mitä siis voit tehdä?
Voit opetella olemaan päästämättä epäilyä ja epäuskoa ajatuksiisi, -
vastustamaan paholaista ja kaiken tehtyäsi pysymään pystyssä.
Se kehittyy sinussa ajan mittaan.
Aina kun epäonnistun tai päästän epäuskon ajatuksiini, -
arvioin tekojani ja otan opiksi, -
jotta osaan seuraavalla kerralla toimia paremmin.
Ymmärrätkö?
Epäuskolla voi olla isompi vaikutus elämääsi kuin tajuatkaan.
Jos et anna anteeksi, jos olet kateellinen tai katkera -
tai pettynyt Jumalaan, usein jäljet johtavat epäilyyn.
Yksi esimerkki on epäillä, kuka olet Kristuksessa.
Jos tiedät, että Jumala on siunannut sinua, ja uskot, että Hän on käskenyt -
ylitsevuotavan hyvyyden kaiken ylle, mitä olet ja mitä teet, -
jos Hän on antanut enkeleilleen käskyn varjella sinua, -
jos Hän on luvannut menestyksen elämääsi, -
silloin uskosi sammuttaa kaiken katkeruuden ja kateuden.
Saatanan käynnistämä suunnitelma oli nerokas.
Istuttamalla ihmisen sisälle synnin se sulki tien Jumalan luo.
Se istutti synnin, jota Jumala vihaa, ihmiseen, jota Jumala rakasti.
Niinpä jos Jumala tuhoaisi vihaamansa synnin, -
Hän tappaisi myös rakastamansa ihmisen.
Jumalalle ei jäänyt vaihtoehtoa.
Hänen piti joko vetäytyä pois ihmisen luota, jonka sisällä oli synti, -
tai tuhota synti ja samalla rakastamansa ihminen.
Mutta Jumalalla oli ratkaisu. Hän lähetti Poikansa maailmaan.
Jeesuksen piti kuolla, koska Jumala otti sen, -
mitä Hän meissä vihasi, syntimme, ja siirsi sen Poikansa Jeesuksen ylle.
Sitten Jumala tuomitsi ja tappoi syntimme Jeesuksessa, -
jotta voimme vapautua.
Oli kuitenkin vielä yksi ongelma.
Me emme voi nähdä Jumalaa.
Se ulottuvuus suljettiin pian syntiinlankeemuksen jälkeen.
Mutta tässä kuvaan astuu usko.
Jeesuksella, Pojalla, oli ratkaisu, keksintö: usko.
Uskoa voi verrata polkupyörään.
Polkupyörä on jotain, mikä sinulla on. Ajaminen on jotain, mitä teet.
Pyörä tallissa ei vie sinua mihinkään. Sinun pitää ajaa sillä.
Sama uskon kanssa. Usko on hengellinen ainesosa, -
Jeesuksen keksimä todellisuus, -
jotta me voimme olla Hänen kanssaan näkemättä Häntä.
Ilman tätä hengellistä ainesosaa on mahdotonta tulla Jumalan luo.
Mutta kun se aktivoituu, voit tulla Jumalan luo.
Usko on siis jotain, mitä sinulla on, ja uskominen on jotain, mitä teet.
Kyse on siis viime kädessä uskosta, ja se on taistelu, -
uskon jalo taistelu.
Monet tuntuvat käsittäneen väärin, mitä vastaan taistellaan.
He käyttävät energiansa taisteluun henkivaltoja vastaan.
Jotkut taistelevat sairauksia vastaan.
Ikävä kyllä liian monet kristityt taistelevat muita kristittyjä vastaan.
Mutta jos Jeesus sai täydellisen voiton, -
jos Jeesukselle on annettu kaikki valta taivaassa ja maan päällä, -
jos hengellisen maailman valtiaat ja vallat on jo voitettu, -
mitä vastaan yrität taistella?
Miten taistella sellaista vastaan, joka on jo voitettu?
Ajattelepa sitä hetki.
Jos voitto on jo saatu, -
mistä taistelussa on oikein kyse?
Miksi sitä kutsutaan "uskon jaloksi taisteluksi"?
Taistelu käydään siitä, että etenet uskossa ja vastustat epäilyksiä.
Tätä sotaa käydään läpi koko elämäsi.
Se taistelu on hyvä, sillä taistelet hyvän puolesta.
Uskossa annat anteeksi, rakastat, annat ja autat.
Voitat pahan hyvällä.
Uskon kautta rakastat vihollisiasi ja käännät toisen posken.
Uskon kautta annat anteeksi, et vain kerran, vaan niin usein kuin tarvitaan.
Teet niin, koska usko kertoo sinulle, että voitto on jo saatu.
Sinun pitää vain uskoa voittoon.
Voisi sanoa, että ei ole sotaa taisteltavana, -
vaan voitto otettavaksi omakseen ja elettäväksi todeksi.
Tämän halusin jakaa tänään.
Kun voitat epäilyksesi ja valitset uskon, -
silloin voitto, jonka Jeesus on jo saanut, aktivoituu elämässäsi.
Voitat pahan tekemällä hyvää.
Jakso on päättymäisillään.
On ollut hienoa olla seurassanne.
Halusin osoittaa teille, että taistelu käydään mielessäsi.
Jeesus on jo saanut voiton.
Sinun täytyy vain pitää uskon linja.
Kun teet niin, sinä voitat ja selviydyt.
Nyt rukoilen puolestasi.
Terveisiä vaimoltani Karinilta. Olet meille rakas.
Meitä on maailmassa paljon seisomassa rinta rinnan.
Olemme kuin Jeesuksen armeija. Meillä on tarkoitus ja tehtävä.
Meillä kaikilla on tulevaisuudentarkoitus.
Tapaan monia, jotka eivät ole ottaneet vastaan Kristusta.
He vain elävät ja kuolevat. Ei ole muuta.
Mutta sinua ja minua odottaa ikuisuus.
Jatketaan vain eteenpäin. Tehdään työtä ja uskotaan.
Nyt rukoilen, että alat kulkea uskossa, jonka Jeesus sinuun istutti, -
ja että tämä hengellinen työkalu aktivoituu, -
ja voit olla se, joka olet, ja nähdä Jumalan.
Häntä ei kukaan voi nähdä, mutta voit nähdä Hänet uskossa.
Isä, Jeesuksen nimessä rukoilen kaikkien sisarieni ja veljieni puolesta.
Rukoilen jokaisen puolesta, joka katsoo tätä nyt.
Isä, kiitos Jeesuksen nimessä, että siunaat heitä -
ja että he elävät rakkaudessa ja anteeksiannossa.
Kiitän Sinua, Isä, että uskossa me voitamme.
Ja me taistelemme pitääksemme uskon, -
sillä me tiedämme, että olet jo saanut voiton -
ja tahdot meidän kulkevan siinä, mitä olet antanut meille.
Olemme jo taivaassa ja istumme oikealla puolella -
yhdessä kanssasi, Jeesus, Jumalan oikealla puolella.
Jeesuksen nimessä me nousemme pystyyn, taistelemme -
ja teemme hyvää.
Jumalalla on sinulle tarkoitus. Hän rakastaa sinua, samoin me.
Me uskomme sinuun. Kiitos, että katsoit ohjelman!
LISÄTIETOJA: TommyLilja.org
TYKKÄÄ MEISTÄ FACEBOOKISSA.
NÄE, MISSÄ TOMMY SEURAA JEESUSTA TÄNÄÄN.
Suomennos: Marianne Tenetz